## Pravilnik o načinu i postupku za ostvarivanje novčanih poticaja u poljoprivredi

### NN 19/1995 (21.3.1995.), Pravilnik o načinu i postupku za ostvarivanje novčanih poticaja u poljoprivredi

# MINISTARSTVO POLJOPRIVREDE I ŠUMARSTVA

Na temelju članka 10. stavka 1. Zakona o novčanim poticajima
i naknadama u poljoprivredi i ribarstvu ("Narodne novine", br.
29/94 i 9/95), ministar poljoprivrede i šumarstva donosi

## Pravilnik

### o načinu i postupku za ostvarivanje novčanih poticaja u poljoprivredi

I. TEMELJNE ODREDBE

Članak 1.

Ovim se pravilnikom ureduje način i postupak za ostvarivanje
novčanih poticaja, vrijeme u kojem je korisnik novčanih poticaja
dužan držati u uzgoju rasplodni podmladak te propisuju obrasci popisa o
ostvarenim novčanim poticajima.

Članak 2.

Pravo na novčani poticaj imaju fizičke i pravne osobe
koje obavljaju djelatnost poljoprivrede s prebivalištem ili sjedištem na
teritoriju Republike Hrvatske (u daljnjem tekstu: korisnik), koji proizvode
za tržište Republike Hrvatske.

Članak 3.

Korisnici ostvaruju novčani poticaj podnošenjem zahtjeva za isplatu
Ministarstvu poljoprivrede i šumarstva (u daljnjem tekstu: Ministarstvo),
Zagreb, Ulica Grada Vukovara 78. Korisnik novčanog poticaja - fizička
osoba ostvaruje novčani poticaj iz članka 6. stavka 1. Zakona
o novčanim poticajima i naknadama u poljoprivredi i ribarstvu ("Narodne
novine", br. 29/94 i 9/95) (u daljnjem tekstu: Zakon), preko pravnih
osoba koje obavljaju djelatnost: - otkupa kravljeg, ovčjeg i kozjeg
mlijeka; - otkupa soje, suncokreta, uljane repice, šečerne repe,
lista duhana i plodova maslina; - selekcije ili stručnog nadzora
nad proizvodnjom kvalitetnog rasplodnog podmlatka goveda, svinja, ovaca,
koza, konja, peradi i selekcioniranih matica pčela; - umjetnog osjemenjivanja
goveda, svinja, ovaca, koza i konja.

II. OSTVARIVANJE NOVČANOG POTICAJA ZA KRAVLJE, OVČJE
I KOZJE MLIJEKO

Članak 4.

Uz zahtjev za isplatu novčanog poticaja za kravlje, ovčje
i kozje mlijeko korisnik prilaže:

1. mjesečni obračun novčanog poticaja, posebno
za svaku vrstu mlijeka, u kojem su naznačeni količina mlijeka
u litrama, podaci o preračunavanju na 3,2% mliječne masti
za mlijeko i obračunati iznos novčanog poticaja po litri
mlijeka te ukupan iznos;

2. fakturu odnosno kopiju fakture za prodane i isporučene količine
mlijeka;

3. izjavu da se zahtjev za isplatu novčanog poticaja podnosi
prvi puta;

4. nalog za isplaku, obrazac broj 43 - Zavoda, bez upisivanja datuma
izvršenja naloga i potpisa. Zahtjev za isplatu novčanog poticaja
iz stavka 1. ovoga članka podnosi se u roku od 60 dana od dana preuzimanja
mlijeka od proizvođača.

Članak 5.

Novčani poticaj se ostvaruje za kravlje, ovčje i kozje
mlijeko koje glede kakvoće odgovara propisu o kakvoći mlijeka,
mliječnih proizvoda, sirila i čistih kultura.

III. OSTVARIVANJE NOVČANOG POTICAJA ZA SOJU, SUNCOKRET,
ULJANU REPICU, ŠEĆERNU REPU, LIST DUHANA I PLODOVE MASLINA

Članak 6.

Uz zahtjev za isplatu novčanog poticaja za soju, suncokret, uljanu
repicu, šečernu repu, list duhana i plodove maslina korisnik prilaže:

1. obračun novčanog poticaja u kojem su naznačeni:
vrsta proizvoda, količina proizvoda u kilogramima odnosno sjemenskim
jedinicama, obračunati iznos novčanog poticaja po kilogramu
odnosno sjemenskoj jedinici te ukupan iznos;

2. fakturu odnosno kopiju fakture za prodane i isporučene količine
proizvoda, odnosno potvrdu primitka ako se kod korisnika obavlja i prerada
vlastitih proizvoda;

3. izjavu da se zahtjev za isplatu novčanog poticaja podnosi
prvi puta;

4. nalog za naplatu, obrazac broj 43 - Zavoda, bez upisivanja datuma
izvršenja naloga i potpisa.

Članak 7.

Korisnik novčanog poticaja ostvaruje novčani poticaj za
soju, suncokret, uljanu repicu, šećernu repu, list duhana i plodove
maslina, koji glede kakvoće odgovaraju propisima o stavljanju u promet
na unutarnjem tržištu odnosno ispunjavaju uvjete određene propisima
o zaštitnim cijenama proizvoda za koje je ista određena. Zahtjev za
isplatu novčanog poticaja iz članka 6. ovoga pravilnika podnosi
se najkasnije do 31. siječnja iduće godine, a za plodove masline
i lista duhana najkasnije do 31. ožujka iduće godine.

IV. OSTVARIVANJE NOVČANOG POTICAJA ZA RASPLODNA GRLA
IZVORNIH PASMINA GOVEDA I KONJA

Članak 8.

Uz zahtjev za isplatu novčanog poticaja za rasplodna grla izvornih
pasmina konja korisnik prilaže:

1. potvrdu ovlaštene ustanove o uvođenju grla u Središnji matični
popis muških i ženskih rasplodnih grla;

2. obračun novčanog poticaja u kojem su naznačeni:
vrsta, pasmina, uzgojna kalegorija, matični broj grla, iznos novčanog
poticaja i korisnik;

3 izjavu da se zahtjev za isplatu novčanog poticaja podnosi prvi
puta u tekučoj godini;

4. nalog za naplatu, obrazac broj 43 - Zavoda, bez upisivanja datuma
izvršenja naloga i potpisa. Korisnik ima pravo na isplatu novčanog
poticaja iz stavka 1. ovoga članka jedanput godišnje, za umatičena
rasplodna grla:

a) konja hrvatskog posavca i lipicanca sljedećih uzgojnih kategorija:
- kobile sposobne za rasplod i - pastuhe upisane u knjigu pastuha odabranih
od strane komisije za odabir muških rasplodnih grla;

b) izvornih pasmina goveda sljedećih uzgojnih kategorija: - krave
sposobne za rasplod i - bikovi upisani u središnji matični popis
rasplodnih bikova izvornih pasmina goveda. Zahtjev za isplatu novčanog
poticaja iz stavka 1. ovoga članka, podnosi se najkasnije do 31.
siječnja iduće godine.

Članak 9.

Korisnik novčanog poticaja iz članka 8. stavka 2: ovoga
pravilnika, dužan je grlo za koje je ostvario novčani poticaj, držati
u uzgoju godinu dana od dana isplate novčanog poticaja.

V. OSTVARIVANJE NOVČANOG POTICAJA ZA KVALITETNI RASPLODNl
PODMLADAK

Članak 10.

Uz zahtjev za isplatu novčanog poticaja za kvalitetni rasplodni
podmladak goveda, svinja, ovaca koza, konja, peradi i selekcioniranih matica
pčela korisnik prilaže:

1. potvrdu Hrvatskog stočarsko selekcijskog centra o uvođenju
u Središnji matični popis muških i ženskih rasplodnih grla koje
se od dana stupanja na snagu Zakona uvode u proizvodnju, potvrdu pravne
osobe koja je ovlaštena za selekciju konja o upisu u Središnji matični
popis muških i ženskih rasplodnih grla koja se od dana stupanja na snagu
Zakona uvode u proizvodnju, odnosno potvrdu Hrvatskoj stočarskog
selekcijskog centra da su roditeljska jata peradi i pčelinje zajednice
iz domaće proizvodnje i upisani u matični popis za proizvodnju
rasplodnih jata odnosno selekcioniranih matica pčela;

2. obračun novčanog poticaja u kojem su naznačeni:
vrsta i broj rasplodnog podmlatka, iznos novčanog poticaja po grlu
(komadu) te ukupan iznos;

3. izjavu da se zahtjev za isplatu novčanog poticaja podnosi
prvi puta;

4. nalog za naplatu, obrazac broj 43 - Zavoda, bez upisivanja datuma
izvršenja naloga i potpisa Zahtjev za isplatu novčanog poticaja
iz stavka 1. ovog članka podnosi se u roku 60 dana od dana poroda
plotkinje, spolne zrelosti rasplodnjaka, zasnivanja rasplodnog jata roditelja
odnosno oplođene testirane pčelinje matice.

Članak 11.

Korisnik je dužan kvalitetni rasplodni podmladak držati u uzgoju: 1.
kravu do starosti 5 godina; 2. bika do starosti 3 godine; 3. krmače
do starosti 2,5 godine; 4. nerasta do starosti 2,5 godine; 5. ovcu do starosti
4 godine; 6. ovna do starosti 3 godine; 7. kozu do starosti 4 godine; 8.
jarca do starosti 3 godine; 9. pastuha do korištenja u 3 pripusne sezone;
10. kobilu do ostvarene proizvodnje 3 ždrebeta; 11. rasplodna jata 1 proizvodnu
godinu; 12. pčelinju maticu 1 proizvodnu godinu.

Članak 12.

Nastale zdravstvene ili reproduktivne poremećaje ili nezadovoljavajuću
proizvodnu sposobnost kvalitetnog rasplodnog podmlatka utvrđuje pravna
osoba koja obavlja poslove zdravstvene zaštite stoke, a proizvodnu sposobnost
grla područna selekcijska služba odnosno pravna osoba ovlaštena
za selekciju konja i pčelinjih matica. O utvrđenim razlozima
za izlučivanje iz uzgoja kvalitetnog rasplodnog podmlatka iz stavka
1. ovoga članka obvezno se sastavlja zapisnik, kojeg je korisnik
dužan čuvati do isteka roka iz članka 11. ovoga pravilnika.
Ako korisnik izluči kvalitetni rasplodni podmladak iz uzgoja suprotno
odredbi članka 11. ovoga pravilnika, dužan je, u roku 15 dana od
dana izlučenja grla naplaćeni iznos novčanog poticaja
vratiti jedinici Zavoda koja je isplatila novčani poticaj.

VI. OSTVARIVANJE NOVČANOG POTICAJA ZA TROŠKOVE UMJETNOG
OSJEMENJIVANJA GOVEDA, SVINJA, OVACA, KOZA I KONJA

Članak 13.

Pravna osoba ovlaštena za poslove umjetnog osjemenjivanja dužna je korisniku
na potvrdi o izvršenom umjetnom osjemenjivanju koju izdaje na propisanom
PUO obrascu, u skladu s odredbama Pravilnika o matičnim i proizvodnim
evidencijama kvalitetnih.grla i o načinu njihova označivanja
("Narodne novine", broj 9/86), upisati i iznos umanjenja cijene
u visini troškova novčanog poticaja za umjetno osjemenjivanje po
jednoj plotkinji.

Članak 14.

Uz zahtjev za isplatu novčanog poticaja za troškove umjetnog
osjemelajivanja goveda, svinja, ovaca, koza i konja korisnik prilaže: 1.
obračun novčanog poticaja u kojem je naznačena: vrsta
i broj osjemenjenih plotkinja, iznos novčanog poticaja po grlu i
ukupan iznos; 2. mjesečno izvješće o izvršenom prvom umjetnom
osjemenjivanju u istom reprodukcijskom ciklusu; 3. izjavu da se zahtjev
za navedeni reprodukcijski ciklus podnosi prvi puta; 4. nalog za naplatu,
obrazac broj 43 - Zavoda, bez upisivanja datuma izvršenja naloga i potpisa.
Podaci dani u mjesečnom izvješću iz stavka 1. točke
2. ovoga članka moraju biti u skladu s dokumentacijom i sadržajem
izvješća propisanog Pravilnikom o vođenju dokumentacije i evidencije
te dostavljanju izvještaja o obavljanju veterinarske djelatnosti ("Narodne
novine" br. 4/86). Zahtjev za isplatu novčanog poticaja iz
stavka 1. ovoga članka podnosi se u roku 60 dana od dana podnošenja
mjesečnog izvješća o broju umjetno osjemenjenih plotkinja.

VII. OSTVARIVANJE NOVČANOG POTICAJA ZA PROIZVODNJU GROŽÐA
NA OTOCIMA I POLUOTOKU PELJEŠCU

Članak 15.

Uz zahtjev za isplatu novčanog poticaja za grožđe nadležni
županijski ured prilaže: 1. obračun novčanog poticaja u kojem
su naznačeni vlasnici odnosno posjednici vinograda, površine vinograda
po vlasniku odnosno korisniku, iznos novčanog poticaja po vlasniku
odnosno korisniku, ukupan pregled površina i iznos novčanog poticaja
po katastarskoj općini, sveukupan pregled površina pod vinogradima
na općini i ukupan iznos novčanih poticaja za proizvodnu godinu;
2. izjavu nadležnog županijskog ureda da su vlasnici odnosno posjednici
vinograda upisani u Registar proizvođača grožđa i da uzgajaju
sorte grožđa dopuštene Pravilnikom o rajonizaciji vinogradarskih područja,
proizvodnji i prometu grožđa i proizvoda od grožđa i vina te označavanju
i zaštiti geografskog porijekla, imena i oznake vina ("Narodne novine",
br. 34/78); 3. nalog za naplatu, obrazac 43 - Zavoda, bez upisivanja datuma
izvršenja naloga i potpisa. Zahtjev za isplatu novčanog poticaja
iz stavka 1. ovoga članka podnosi se u razdoblju od lipnja tekuće
godine do 31. siječnja iduće godine.

VIII. OSTVARIVANJE NOVČANIH POTICAJA ZA TESTNE STANICE,
ZA UZGOJNO-SELEKCIJSKI RAD, ZA REPRODUKCIJU U STOČARSTVU I ZDRAVSTVENU
ZAŠTITU MLIJEKA

Članak 16.

Korisnici novčanih poticaja u smislu odredbe članka 6.
stavka 1. točke 5, 6, 7. i 8. i stavka 2. Zakona su: Hrvatski stočarsko
selekcijski centar, Veterinarski zavodi Hrvatske, Centar za reprodukciju
u stočarstvu, Centar za unapređivanje stočarstva u Osijeku,
Veterinarska stanica Varaždin i Veterinarska stanica Slavonski Brod.

Članak 17.

Korisnik novčanog poticaja iz članka 16. ovoga pravilnika
ostvaruje novčani poticaj na temelju ugovora: 1. o provedbi uzgojno-selekcijskih
mjera u stočarstvu; 2. o provedbi programa zdravstvene zaštite mlijeka;
3. o provedbi programa unapređenja reprodukcije u stočarstvu
; 4 o proizvodnji i plasmanu sjemena (sperme) kvalitetnih bikova; 5. o
ispitivanju bikova na vlastiti test (performance test); 6. o ispitivanju
tovnih sposobnosti bikova (progeni test); 7. o odabiru trogodišnjih kvalitetnih
muških rasplodnjaka. Ugovor iz stavka 1. ovoga članka korisnik sklapa
s Ministarstvom za svaku kalendarsku godinu Članak 18. Nalog za
isplatu novčanog poticaja iz članka 16. ovoga pravilnika
izdaje se temeljem podnesenih mjesečnih izvješća o proizvodnji
i plasmanu te ostvarenim rezultatima u prethodnom mjesecu, a za zadnji
mjesec u godini po podnesenom godišnjem izvješću s aktivnostima odnosno
ostvarenim rezultatima i plasmanu.

IX. ZAJEDNIČKE ODREDBE

Članak 19.

Novčani poticaji isplaćuju se na teret računa broj
30102-789-2229 Ministarstva - sredstva za novčane poticaje i naknade,
a u korist žiro-računa korisnika novčanog poticaja.

Članak 20.

Korisnik novčanog poticaja obvezan je voditi pravilan, uredan
i pravovremeni popis na propisanim obrascima koji se objavljuju uz ovaj
pravilnik i čine njegov sastavni dio.

Članak 21.

Pravna osoba kojoj je isplaćen novčani poticaj za korisnika
novčanog poticaja - fizičku osobu, obvezna je proizvođaču
isplatiti novčani poticaj najkasnije u roku od 15 dana od dana kada
je primila novčani poticaj.

X. KAZNENE ODREDBE

Članak 22.

Novčanom kaznom u visini od 5.000,00 do 10.000,00 kuna kaznit
će se za prekršaj pravna ili fizička osoba: 1. ako je novčani
poticaj obračunat protivno odredbama ovoga pravilnika (članak
4, 6, 8,10,14. i 15.); 2. ako ne drži premirano grlo u uzgoju godinu dana
od dana isplate novčanog poticaja (članak 9.); 3. ako ne
vrati novčani poticaj u roku od 15 dana od dana izlučenja
grla (članak 12. stavak 3.); 4. ako korisniku novčanog poticaja
- fizičkoj osobi ne isplati novčani poticaj u roku od 15
dana od dana od kada joj je isplaćen novčani poticaj (članak
21.). Za prekršaj iz stavka 1. ovoga članka kaznit će se i
odgovorna osoba u pravnoj osobi novčanom kaznom u protuvrijednosti
domaće valute od 1.500,00 do 3.000,00 kuna.

Članak 23.

Novčanom kaznom u visini od 1.000,00 do 3.000,00 kuna kaznit
će se za prekršaj pravna ili fizička osoba: 1. ako ne čuva
zapisnik do isteka roka iz članka 12. ovoga pravilnika (članak
12. stavak 2.); 2. ako korisniku na potvrdi o izvršenom umjetnom osjemenjivanju
ne upiše iznos umanjenja cijene u visini troškova novčanog poticaja
(članak 13.). Za prekršaj iz stavka 1. ovoga članka kaznit
će se i odgovorna osoba u pravnoj osobi novčanom kaznom u
protuvrijednosti domaće valute od 500,00 do 1.500,00 kuna.

XI. PRIJELAZNE I ZAVRŠNE ODREDBE

Članak 24.

Danom stupanja na snagu ovog pravilnika prestaje važiti Pravilnik o
načinu i postupku za ostvarivanje novčanih poticaja u poljoprivredi
("Narodne novine", br. 61/94).

Članak 25.

Ovaj pravilnik stupa na snagu danom objave u "Narodnim novirkama"

Klasa: 011-02/95-01/35

Urbroj: 525-01-95-1

Zagreb, 13 ožujka 1995.

Ministar poljoprivrede i šumarstva

**Ivica Gaži, dipl. ing.,** v. r.

---

Obrazac br. 1.

![](dodatni/362636.gif)

![](dodatni/362637.gif)

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 19/1995-371